LĪGUMS Nr. 1/4-2.1/___-2026
par mobilās lietotnes “Mārupes novads” izstrādi un uzturēšanu

	Līguma parakstīšanas datums un vieta ir
 pēdējā pievienotā droša elektroniskā paraksta
 un tā laika zīmoga pievienošanas datums un vieta

Mārupes novada pašvaldība, reģ. Nr. 90000012827, tās izpilddirektors ______________, kurš rīkojas uz Mārupes novada pašvaldības nolikuma pamata (turpmāk – Pasūtītājs), no vienas puses, un
___ “_______”, reģ. Nr. _________, tās ________________, kurš/a rīkojas uz statūtu pamata, (turpmāk – Izpildītājs), no otras puses, 
Pasūtītājs un Izpildītājs, kopā saukti – Puses, 
pamatojoties uz atklāta konkursa “Mobilās lietotnes “Mārupes novads” izstrāde un uzturēšana”, identifikācijas Nr. MNP 2026/68, (turpmāk – Iepirkums) rezultātiem, noslēdz šādu līgumu (turpmāk – Līgums):
LĪGUMA PRIEKŠMETS
Pasūtītājs uzdod, bet Izpildītājs apņemas, atbilstoši tehniskai specifikācijai (Līguma 1.pielikums), finanšu piedāvājumam (Līguma 2.pielikums), šī Līguma nosacījumiem un normatīvo aktu prasībām, veikt mobilās lietotnes “Mārupes novads” (turpmāk – Mobilā lietotne) izstrāde,  uzturēšana un papildus funkcionalitāšu attīstības darbus un citus atbalsta pakalpojumus, kas ietver konsultācijas un atbalstu Mobilās lietotnes nepārtrauktas darbības nodrošināšanai (piemēram, problēmu novēršanai), kā arī Mobilās lietotnes funkcionalitātes papildināšanu un izmaiņu realizāciju (turpmāk – Darbi).
Ar Līgumu izpildāmo Darbu uzskaitījums ir noteikts Tehniskajā specifikācijā. Līguma izpildes gaitā Darbu izmaksu kopējā summa nevar tikt palielināta par Darbiem, kas jāveic saskaņā ar Līgumā noteikto apjomu, vai gadījumā, ja Izpildītājs ir kļūdījies Darbu izmaksu aprēķinos.
LĪGUMA IZPILDES KĀRTĪBA UN TERMIŅI
Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Darbu veikšanu pēc Līguma abpusējas parakstīšanas dienas, saskaņā ar Līgumā un tā pielikumos noteikto kārtību.
Izpildītājs veic Darbus, izmantojot savu darbaspēku, resursus un līdzekļus.
Pasūtītājam ir tiesības visā Līguma darbības laikā sniegt Izpildītājam saistošus norādījumus, ieteikumus un Līgumā paredzētajā kārtībā izteikt pretenzijas par Līgumā noteikto saistību izpildi. 
Izpildītājs veic Mobilās lietotnes izstrādi 2 (divu) mēnešu laikā no Līguma abpusējas parakstīšanas dienas.
Pēc Mobilās lietotnes izstrādes Izpildītājs sagatavo Darbu nodošanas-pieņemšanas aktu un iesniedz Pasūtītājam.
[bookmark: _Ref211702721]Ja Pasūtītājam ir iebildumi par Darbu izpildes kvalitāti vai neatbilstību Līguma noteikumiem, Pasūtītājs sagatavo defektu aktu un nosūta to uz Izpildītāja e-pasta adresi: _______________. Izpildītājs novērš defektu aktā konstatētās neatbilstības 3 (trīs) darbdienu laikā skaitot no defektu akta sagatavošanas dienas, vai, ne vēlāk kā 1 (vienas) darbdienas laikā no defektu akta sagatavošanas dienas, rakstveidā iesniedz Pasūtītājam motivētu atteikumu novērst konstatētās neatbilstības. 
Jautājumu par Līguma 2.6. punktā minētā defektu aktā norādītā pamatotību izlemj Pušu pārstāvji. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina. Ja neatkarīgais eksperts konstatē, ka neatbilstība nav radusies Izpildītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Līguma 2.6 punktā norādītajā termiņā nenovērš Līguma 2.6. punktā minētā defektu aktā fiksētās neatbilstības, Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot tās no Izpildītājam veicamajiem maksājumiem. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
Izpildītājs nodrošina tehnisko atbalstu, Mobilās lietotnes uzturēšanu, papildus funkcionalitāšu attīstības darbus un citus atbalsta pakalpojumus, kas ietver konsultācijas un atbalstu Mobilās lietotnes nepārtrauktas darbības nodrošināšanai (piemēram, problēmu novēršanai), kā arī Mobilās lietotnes funkcionalitātes papildināšanu un izmaiņu realizāciju uz kontaktpersonu elektroniskā pasta adresē iepriekš saskaņotu darba uzdevuma pamata 36 (trīsdesmit sešus) mēnešus no Darbu nodošanas-pieņemšanas akta parakstīšanas dienas.
Pasūtītājs pasūta Mobilās lietotnes papildus funkcionalitātes  vai izmaiņu realizācijas darbus pēc nepieciešamības, nosūtot pieprasījumu e-pasta sūtījumā uz e-pasta adresi: __________ un zvanot Izpildītājam pa tālruni: +371 _______, pieprasījumam pievienotajā Darba uzdevumā norādot Mobilās lietotnes izmaiņu prasības.
Izpildītājs 7 (septiņu) dienu laikā sagatavo un iesniedz Pasūtītāja kontaktpersonai saskaņošanai tāmi, kurā norāda Darba uzdevuma speciālista darba stundu skaitu un izpildes termiņu. Tāme tiek saskaņota e-pasta sūtījuma veidā. Izpildītājs uzsāk Darba uzdevuma izpildi tikai pēc Pasūtītāja tāmes saskaņojuma saņemšanas. Pasūtītājs izvērtē iesniegto tāmi 5 (piecu) darba dienu laikā no tās saņemšanas dienas un pieņem lēmumu par tās saskaņošanu, daļēju saskaņošanu, precizēšanu vai noraidīšanu. Pasūtītājam ir tiesības pilnībā vai daļēji noraidīt Izpildītāja iesniegto tāmi, pieprasīt tās precizēšanu vai iesniegto tāmes izmaksu pamatojumu.
Darba uzdevuma izpildes pieņemšana tiek veikta Līguma 2.5. – 2.8.punktos noteiktajā kārtībā. 
Izpildītājs Līguma izpildes gaitā sniedz lietotāju atbalstu pa e-pastu vai tālruni no plkst. 9.00 līdz plkst. 17.00.
Izpildītājs nodrošina Mobilās lietotnes darbības konfidencialitāti, pieejamību un integritāti, kā arī Mobilās lietotnes pieejamību ne mazāk kā 99% laika kalendāra gada laikā, neieskaitot iepriekš paziņotos plānotos apkopes darbus. Izpildītājs ir tiesīgs piekļūt Mobilās lietotnes datiem atbalsta pakalpojuma sniegšanai un uzturēšanas pakalpojuma kvalitātes nodrošināšanai, darbības pilnveidošanai.
Izpildītājs izmitina Mobilo lietotni uz Izpildītāja resursiem. Mobilās lietotnes datus uzglabā vienīgi Eiropas Savienības vai Eiropas Ekonomiskās zonas valstīs.
Izpildītājs nodrošina Mobilās lietotnes datu rezerves kopiju veidošanu, aizsardzību pret nesankcionētu datu apstrādi un aizsardzību pret mehānisku datu zudumu. Mobilās lietotnes datu rezerves kopijas uzglabā vienīgi Eiropas Savienības vai Eiropas Ekonomiskās zonas valstīs.
Izpildītājs ne vēlāk kā piecas darba dienas iepriekš brīdina Pasūtītāja atbildīgos pārstāvjus par Izpildītāja plānotām būtiskām Mobilās lietotnes izmaiņām, lietošanas kārtības maiņu vai pieejamību. 
Izpildītājs nodrošina Pasūtītājam piekļuvi Mobilai lietotnei arī 20 (divdesmit) darba dienas pēc Līguma termiņa, ja Pasūtītājs un Izpildītājs nav noslēguši citu līgumu par Mobilās lietotnes uzturēšanu.
Izpildītājs apstrādā Pasūtītāja atbildīgo pārstāvju pieteikumus par problēmām Mobilā lietotnē darba dienās no plkst.9.00 līdz plkst. 17.00. Pieteikumu, kas Izpildītājam pieteikts pēc norādītā darba laika, uzskata par iesniegtu Izpildītājam nākamajā darba dienā plkst. 9.00. 
Pieteikumiem noteiktas šādas kategorijas:
“Avārija” – apstādina Mobilās lietotnes vai tās kritiskas daļas darbību un kuras rezultātā Mobilās lietotnes lietošana nav iespējama līdz problēmas novēršanai. Reakcijas laiks: nekavējoties. Novēršanas laiks: ne ilgāk kā viena darba diena. Pieteikšanas tālrunis:  +371___________ un lietotāju atbalsta sistēma vai e-pasts;
“Nopietna kļūda” – negatīvi ietekmē Mobilās lietotnes būtisku funkciju izpildi un nav zināms arī problēmas pagaidu risinājums, traucē izpildīt svarīgu funkciju un nav zināms cits izpildes veids. Reakcijas laiks: nekavējoties. Novēršanas laiks: ne ilgāk kā viena darba diena. Pieteikšanas tālrunis: +371________________ un lietotāju atbalsta sistēma vai e-pasts;
“Kļūda” – negatīvi ietekmē Mobilās lietotnes funkciju izpildi, taču ir zināms problēmas pagaidu risinājums. Šīs kategorijas problēmai Izpildītājs norāda problēmas apiešanas veidu. Reakcijas laiks: astoņas darba laika stundas. Novēršanas laiks: ne ilgāk kā trīs darba diena. Pieteikšanas kanāls: lietotāju atbalsta sistēma, e-pasts vai zvans; 
“Neprecizitāte” – rada neērtības Mobilās lietotnes lietošanā, taču negatīvi neietekmē Mobilās lietotnes funkciju izpildi, piemēram, neprecīzi paziņojumi, pareizrakstības kļūdas. Reakcijas laiks: astoņas darba laika stundas. Novēršanas laiks: ne ilgāk kā trīs darba diena. Pieteikšanas kanāls: lietotāju atbalsta sistēma, e-pasts vai zvans;
“Konsultācija” - Konsultācijas par Mobilās lietotnes funkcionalitāti. Reakcijas laiks: astoņas darba laika stundas. Novēršanas laiks: ne ilgāk kā trīs darba diena.
Kategorijas “Avārija”, “Nopietna kļūda” un “Kļūda” pieteikumus Izpildītājam piesaka jebkurš Mobilās lietotnes lietotājs. Kategorijas “Konsultācija”, “Neprecizitāte” pieteikumus Izpildītājam piesaka Pasūtītāja atbildīgais pārstāvis.
Izpildītāja reakcijas laika skaitījums sākas brīdī, kad Izpildītājs saņēmis Pasūtītāja pieteikumu lietotāja atbalsta sistēmā, e-pastā vai saņēmis Pasūtītāja zvanu. Ja Pusēm rodas domstarpības, Pasūtītājam jāpierāda e-pasta nosūtīšanas vai zvana fakts un laiks.
Ja Izpildītājs, novērtējot saņemto pieteikumu, maina pieteikuma kategoriju, Izpildītājs paskaidro Pasūtītāja pieteikuma kategorijas mainīšanas iemeslu.
Reakcijas laikā Izpildītājs sniedz Pasūtītājam informāciju par iespējamo pieteikuma izpildes veidu (piemēram, nepieciešams veikt izmaiņas Mobilās lietotnes programmatūrā vai datubāzē, labojums ieplānots Mobilās lietotnes nākamajās versijās) vai vienojas ar Pasūtītāju par Izpildītāja plānoto rīcību pieteikuma izpildē. Izpildītājs var arī sniegt Pasūtītājam ieteikumus, kā novērst iespējamu turpmāku Mobilās lietotnes vai datu bojājumu rašanos. Problēmu uzskata par novērstu brīdī, kad Izpildītājs to novērsis Mobilā lietotnē.

LĪGUMA SUMMA UN NORĒĶINU KĀRTĪBA
[bookmark: _Ref450216706][bookmark: _Ref71698768][bookmark: _Ref11853257]Līguma summa ir līdz 139 999.99 EUR (viens simts trīsdesmit deviņi tūkstotši deviņi simti deviņdesmit deviņi euro un 99 centi) bez pievienotās vērtības nodokļa (turpmāk – PVN). PVN tiek maksāts saskaņā ar Latvijas Republikā spēkā esošo nodokļa likmi. Pasūtītājam Līguma izpildes gaitā nav pienākums iztērēt visu Līguma summu. 
Līguma summā ir iekļautas Mobilās lietotnes izstrādes izmaksas un visi izdevumi, kas saistīti ar Darbu izpildi, kā arī visi valsts un pašvaldības noteiktie nodokļi (izņemot PVN), nodevas.
PVN tiek maksāts saskaņā ar Latvijas Republikā noteikto PVN likmi rēķina sagatavošanas dienā.
Samaksu par izpildītajiem Darbiem Pasūtītājs veic šādā kārtībā:
Pasūtītājs maksā Izpildītājam ____ EUR (_________) apmērā par Līgumam un tā pielikumiem atbilstošas Mobilās lietotnes izstrādi un ieviešanu, 30 (trīsdesmit) dienu laikā pēc Darbu nodošanas-pieņemšanas akta abpusējas parakstīšanas un Izpildītāja rēķina saņemšanas dienas;
Pasūtītājs maksā Izpildītājam ____ EUR (_________) apmērā par Līgumam un tā pielikumiem atbilstoši veiktu Mobilās lietotnes uzturēšanu iepriekšējā mēnesī, 30 (trīsdesmit) dienu laikā pēc Izpildītāja rēķina saņemšanas dienas;
Pasūtītājs maksā Izpildītājam ____ EUR (_________) apmērā par Līgumam un tā pielikumiem atbilstoša Darba uzdevuma izpildi 30 (trīsdesmit) dienu laikā pēc Izpildītāja rēķina saņemšanas dienas.
Izpildītājs sagatavo rēķinus strukturētā (mašīnlasāmā) XML (Extensible Markup Language) formātā. Rēķini jāiesniedz Pasūtītājam uz e-adresi  _DEFAULT@90000012827, tam pievienojot rēķina pielikumu PDF formātā. Rēķinā obligāti jānorāda Līguma numurs un struktūrvienības kods “07 Centrālā pārvalde”. Pasūtītājs neapmaksā neatbilstoši Līguma noteikumiem noformētu rēķinu.
Izpildītājs izraksta un iesniedz Darbu izpildes rēķinu Pasūtītājam ne ātrāk kā dienā, kad Darbi ir pieņemti no Pasūtītāja puses Līgumā noteiktā kārtībā un abpusēji ir parakstīts Darbu nodošanas – pieņemšanas akts vai nodošanas – pieņemšanas akts par Darba uzdevuma izpildi. 
Par rēķina apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
Puses vienojas, ka kopējā Darbu vērtība Līguma darbības laikā nedrīkst pārsniegt 3.1.punktā minēto Līguma summu. Izpildītājs apņemas veikt uzskaiti un rakstiski (elektroniski) brīdināt Pasūtītāju, kad faktiski veikto Darbu vērtība sasniedz 80% (astoņdesmit procentus) no Līguma summas. Pēc minētā sliekšņa sasniegšanas turpmāku Darbu izpildi Puses veic tikai ar Pušu atbildīgo personu iepriekšēju saskaņojumu. Izpildītājam nav tiesību veikt Darbus, kuru rezultātā tiktu pārsniegta Līguma summa.
PUŠU PIENĀKUMI UN TIESĪBAS
Izpildītājs:
sniedzot ar Līgumu uzņemtās saistības, apņemas ievērot Latvijas Republikā  spēkā esošos normatīvos aktus, kas attiecināmi uz Darbiem, un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
apņemas nodrošināt Mobilās lietotnes darbību un bezmaksas pieejamību;
apņemas savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē; 
pēc Pasūtītāja pieprasījuma nekavējoties iepazīstināt Pasūtītāja pārstāvjus ar Darbu un/vai Darba uzdevumu izpildes gaitu;
ievēro Nacionālās kiberdrošības likumu un Ministru kabineta 2025. gada 25. jūlija noteikumus Nr. 397 “Minimālās kiberdrošības prasības” (turpmāk – MKDP noteikumi);
nekavējoties ziņot Pasūtītājam par konstatēto kiberincidentu, ja tas ietekmē vai var ietekmēt Pasūtītāja darbību vai Līguma izpildi, kā arī veikt visas kiberincidenta novēršanai nepieciešamās darbības;
nekavējoties informēt Pasūtītāju par Līguma izpildē iesaistītu Pakalpojuma sniedzēja apakšuzņēmēju un tā atbilstību MKDP noteikumos un Līgumā noteiktajām prasībām;
apliecina, ka: Līguma izpildē neiesaistīs pilsoņus no Krievijas Federācijas, Baltkrievijas Republikas vai valsts, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti:
1.1.1.1. ka apņemas nekavējoties rakstiski informēt Pasūtītāju, ja šāda persona jebkādā veidā tiks iesaistīta Līguma izpildē; 
1.1.1.2. ka uzņemas pilnu atbildību par apliecinājuma precizitāti un sekām, ja sniegtais apliecinājums izrādās nepatiess. Pasūtītājam ir tiesības pieprasīt Pakalpojumu sniedzējam iesniegt informāciju par iesaistīto personu pārbaudi. 
Izpildītājs ir tiesīgs:
par atbilstoši Līguma noteikumiem izpildītajiem Darbiem Līgumā noteiktā kārtībā saņemt samaksu.
Pasūtītājs:
apņemas savlaicīgi veikt visus Līgumā atrunātos maksājumus;
ir tiesīgs jebkurā laikā pārbaudīt Izpildītāja veiktos Darbus un izteikt saistošus norādījumus Darbu veikšanas gaitā;
Pasūtītājam ir tiesības pastāvīgi uzraudzīt Līguma izpildes kvalitāti un tiesības saņemt no Pakalpojuma sniedzēja Līguma izpildes uzraudzībai nepieciešamo informāciju, tai skaitā žurnālfailus.
GARANTIJAS UN ATBILDĪBA
[bookmark: _Ref480551382]Izpildītājs, parakstot Līgumu, garantē Darbu pilnīgu un savlaicīgu izpildi atbilstoši Līguma noteikumiem. Izpildītājs garantē, ka veiktie Darbi atbildīs visu to Latvijas Republikas spēkā esošo normatīvo aktu prasībām, kas uz tiem attiecas.
Izpildītājs garantē, ka saskaņā ar Līgumu veiktie Darbi saglabās pienācīgu kvalitāti, funkcionalitāti, drošumu un lietošanas īpašības.
Pasūtītājs 2 (divus) mēnešus pēc Mobilās lietotnes ieviešanas testē tās darbību un, šajā punktā minētajā termiņā, ir tiesīgs izteikt jebkādas pretenzijas, ja Mobilās lietotnes funkcionalitāte ir neatbilstoša Tehniskās specifikācijas noteikumiem.
Izpildītājs apliecina, ka personas, kas ir vai būs iesaistītas Līguma izpildē ir vai tiks iepazīstinātas ar informācijas par darījumu neizpaušanas noteikumu, autortiesību aizsardzību un fizisko personu datu apstrādi Līguma noslēgšanai un izpildes kontrolei. 
Puses veicot fizisko personu datu apstrādi Līguma ietvaros rīkojas atbilstoši spēkā esošajiem normatīvajiem aktiem, tajā skaitā, Eiropas Parlamenta un Padomes regulai 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un Līguma 3.pielikumam “Personas datu apstrādes un aizsardzības noteikumi”. 
Par Līgumā, tā pielikumā atrunāto vai saskaņotā Darba uzdevuma izpildes termiņu kavējumu, Pasūtītājam ir tiesības prasīt no Izpildītāja līgumsodu 0,5% (nulle komats pieci procenti) apmērā no Līguma 3.1. punktā atrunātās Līguma summas par katru kavējuma dienu, bet ne vairāk kā 10% (desmit procenti) no Līguma 3.1. punktā atrunātās Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
Par Izpildītāja rēķina neapmaksāšanu Līgumā noteiktajā termiņā, Izpildītājam ir tiesības prasīt no Pasūtītāja līgumsodu 0,5% (nulle komats pieci procenti) apmērā no neapmaksātā rēķina summas par katru kavējuma dienu, bet ne vairāk kā 10% (desmit procenti) no neapmaksātā rēķina summas 10 (desmit) darba dienu laikā pēc Izpildītāja rēķina par līgumsoda samaksu saņemšanas dienas.
[bookmark: _Hlk211706575]Ja Izpildītājs vienpusēji atkāpjas no Līguma pirms Līguma saistību izpildes, Pasūtītājam ir tiesības prasīt no Izpildītāja līgumsodu 10% (desmit procenti) apmērā no Līguma 3.1. punktā atrunātās Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
Ja Pasūtītājs vienpusēji izbeidz Līgumu pirms Līguma saistību izpildes Līguma 8.1. punktā noteiktajos gadījumos, Pasūtītājam ir tiesības prasīt no Izpildītāja līgumsodu 10% (desmit procenti) apmērā no Līguma 3.1. punktā atrunātās Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.
Līgumsoda samaksa neatbrīvo Puses no to saistību izpildes.
Puses ir atbildīgas par to darbības/bezdarbības rezultātā otrai Pusei un trešajām personām nodarītajiem tiešajiem zaudējumiem.
KONFIDENCIALITĀTE
Puses uzskata visa veida informāciju, kas iegūta Līguma izpildes gaitā, par konfidenciālu informāciju, ja vien spēkā esošie normatīvie akti neparedz pretējo. 
Par konfidenciālu informāciju Līguma ietvaros netiek uzskatīta informācija:
kas Izpildītājam bijusi zināma, pirms Pasūtītājs to iesniedzis;
kuru Izpildītājs ir pats radījis, nebalstoties uz Pasūtītāja iesniegto informāciju;
kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;
kuru Izpildītājs var tiesiski iegūt no jebkuras trešās personas.  
Puses veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
Iepirkuma un Līguma ietvaros saņemtos fizisko personu datus puses izmanto un uzglabā tikai saskaņā ar fizisko personu datu apstrādi un aizsardzību regulējošo normatīvo aktu prasībām un tikai Iepirkuma norises un Līguma administrēšanas nolūkā. 
Pusēm ir pienākums neizpaust konfidenciālu informāciju trešajām personām bez otras Puses iepriekšējās rakstiskas piekrišanas, ja vien spēkā esošie normatīvie akti neparedz pienākumu Pusei izpaust konfidenciālu informāciju atsevišķām trešajām personām. 
Ja kādai no Pusēm spēkā esošajos normatīvajos aktos noteiktajā kārtība ir jāsniedz konfidenciāla informācija trešajai personai, tā nekavējoties, bet ne vēlāk kā  2 (divu) darba dienu laikā par to informē otru Pusi, ja normatīvie akti atļauj šāda veida informēšanu.
AUTORTIESĪBAS
Izpildītājs garantē, ka Līguma izpildes ietvaros izveidotā Mobilā lietotne ir jaunrades produkts, un tās radīšanā nav nesankcionēti izmantotas, vai kā citādi aizskartas trešo personu tiesības (tai skaitā, autortiesības). Izpildītājs uzņemas atbildību Pasūtītāja vietā par zaudējumiem, kas var rasties Pasūtītājam, ja trešās personas ceļ pretenzijas par Mobilās lietotnes vai tās atsevišķu fragmentu autorību. 
Izpildītājs apliecina, ka pārstāv visus Darbu izpildes autorus, kuri piedalījās Darbu izpildē, un Izpildītājam ir tiesības pārstāvēt visus autorus attiecībā uz autoru mantiskajam tiesībām, tostarp, autora mantisko tiesību aizstāvēšanu, izlietošanu un nodošanu. 
Izpildītājs apliecina, ka Darbu izpildes gaitā radušos autortiesību darbu autoriem ir noteikts, ka tie neatsaucami pilnvaro Izpildītāju pārstāvēt autorus visos jautājumos, kas saistīti ar autora mantiskajām tiesībām, tostarp, autora mantisko tiesību aizstāvēšanu, izlietošanu un nodošanu. 
Darbu izpildes laikā, kā arī pēc pieņemšanas-nodošanas aktu parakstīšanas, Izpildītājs uzņemas atbildību par iespējamiem trešo personu autortiesību pārkāpumiem, kas radušies saistībā ar Darbu veikšanu, attiecībā uz Darbu izpildē izmantotajiem vai Darbu izpildes laikā radītajiem autoru darbiem, un apņemas segt visus Pasūtītāja zaudējumus, kas rodas autortiesību pārkāpumu gadījumā, un šis pienākums nav ierobežots ne laikā, ne atbildības jomā.     
Pasūtītājam ir visas izņēmuma tiesības Darbu izpildē ietilpstošo autortiesību objektu izmantošanai pēc saviem ieskatiem šī vārda visplašākajā nozīmē, tai skaitā publiskot, pārraidīt un reklamēt masu informācijas līdzekļos (audio, video, vizuālajos, drukātajos, elektroniskajos, interneta u.c.), kā arī citādi padarīt tos pieejamus publiski Latvijas Republikas teritorijā un ārpus tās robežām, atļaut vai aizliegt to izmantošanu, saņemt atlīdzību par to izmantošanu, nodot tālāk bez iepriekšējas šādu darbību saskaņošanas ar Izpildītāju un bez papildu atlīdzības. Pasūtītājs par Darbu izpildē ietilpstošajiem autortiesību objektiem un to turpmāku izmantošanu ir atlīdzinājis samaksājot Izpildītājam šajā Līgumā noteikto līgumcenu.
LĪGUMA DARBĪBA, TERMIŅŠ, IZBEIGŠANAS UN GROZĪŠANAS KĀRTĪBA
[bookmark: _Ref480552166]Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. Līguma darbības termiņš ir spēkā līdz īsākajam no šādiem termiņiem:
38 (trīsdesmit astoņi) mēneši no Līguma abpusējas parakstīšanas dienas, no kuriem Mobilās lietotnes izstrādei paredzēti 2 (divi) mēneši no līguma abpusējas parakstīšanas dienas, un 36 mēneši no Darbu nodošanas-pieņemšanas akta parakstīšanas dienas Mobilās lietotnes uzturēšanai un papildus funkcionalitāšu attīstības darbiem pēc nepieciešamības lietotnes uzturēšanas laikā. 
Līguma summa ir izlietota. Pasūtītājam Līguma izpildes gaitā nav pienākums iztērēt visu Līguma summu. 
Līgums var tikt izbeigts pēc Pušu rakstiskas vienošanās.
[bookmark: _Ref71699998]Pasūtītājs var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja:
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs neveic ar Līgumu uzņemtās saistības kvalitatīvi un savlaicīgi;
Izpildītājs kavē Darbu izpildi vairāk kā 10 (desmit) darba dienas un Pasūtītājs nav rakstiski saskaņojis šādu Darbu kavējumu;
Izpildītājs kavē Darba uzdevuma izpildes termiņu vairāk kā 10 (desmit) darba dienas un Pasūtītājs nav rakstiski saskaņojis šādu Darbu kavējumu;
Izpildītāja veiktie Darbi vai kāda tā daļa neatbilst Līguma un tā pielikuma prasībām, un šī neatbilstība nav vai nevar tikt novērsta Pasūtītāja norādītajā termiņā;
Izpildītājs ir patvaļīgi pārtraucis Līguma izpildi;
Izpildītājs atkārtoti pārkāpj vai nepilda  Līgumā paredzētu pienākumu;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ja Līgums tiek izbeigts saskaņā ar Līguma 8.3. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa.
Būtiski grozījumi ir veicami Publisko iepirkumu likuma 61.pantā noteiktajā kārtībā šādos gadījumos:
no Pusēm neatkarīgu un objektīvu apstākļu dēļ (piemēram, termiņā nav iespējams saņemt informāciju no valsts vai pašvaldību institūcijām, vai nevalstiskām organizācijām), Līgumu nav iespējams izpildīt noteiktajā termiņā vai apjomā. Šādā gadījumā Puses ir tiesīgas veikt grozījumus Līgumā, pagarinot Līguma izpildes termiņu, kādā pastāv šie apstākļi, bet ne ilgāk kā par 3 (trīs) mēnešiem;
grozījumi ir nepieciešami iepirkuma līguma pilnīgai izpildei un ir radušies tādu iemeslu dēļ, kurus Pasūtītājs iepriekš nevarēja paredzēt.
Līguma grozījumi stājas spēkā ar dienu, kad tie ir abpusēji parakstīti.
NEPĀRVARAMA VARA (FORCE MAJEURE)
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Izpildītājam ir jāsagatavo rakstveidā un tā ir iesniedzama Mārupes novada Domē (Klientu apkalpošanas centrā), Daugavas ielā 29, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 10 (desmit) darba dienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
No Pasūtītāja puses par kontaktpersonu Darbu izpildes gaitā radušos jautājumu risināšanai, kā arī ar tiesībām parakstīt Darbu nodošanas-pieņemšanas aktu un dod darba uzdevumus Mobilās lietotnes funkcionalitātes papildināšanai un/vai izmaiņu realizācijai  – ____________, tel. +371 _______-, e-pasts:________;
No Izpildītāja puses par kontaktpersonu Darbu izpildes gaitā radušos jautājumu risināšanai, kā arī ar tiesībām parakstīt Darbu nodošanas-pieņemšanas aktu – ________, tālr. +371 _________, e-pasts:__________. 
Līgums ir sagatavots un parakstīts elektroniski.
PUŠU JURIDISKĀS ADRESES UN PARAKSTI 
	PASŪTĪTĀJS
Mārupes novada pašvaldība
Reģ. Nr. 90000012827
Daugavas iela 29, Mārupe,
Mārupes nov., LV-2167
marupe@marupe.lv 
AS “SEB banka”
Konts: LV69 UNLA 0003 0111 3040 5

______________________________
/___________ /
	IZPILDĪTĀJS



_____________________________
/_______ /



ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


3.Pielikums
Personas datu apstrādes un aizsardzības noteikumi
1. Priekšmets
1.1. Šie noteikumi nosaka Pušu tiesības un pienākumus attiecībā uz personas datu apstrādi, ko _____________ veic nodrošinot no Līguma izrietošās saistības.

2. Definīcijas
2.1. Pārzinis personas datu apstrādei, kas tiek veikta Līguma izpildes ietvaros ir Mārupes novada pašvaldība.
2.2. Apstrādātājs ir ____________.
2.3. Šajos noteikumos lietotās definīcijas ir interpretējamas atbilstoši Eiropas Parlamenta un padomes regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk - Vispārīgā datu aizsardzības regula).

3. Vispārīga informācija par personas datu apstrādi
3.1. Apstrādātājs ir pilnvarots apstrādāt Pārziņa vārdā personas datus, kas nepieciešami, lai sniegtu Līgumā noteiktos pakalpojumus.
3.2. [bookmark: _heading=h.gjdgxs]Lai nodrošinātu Pārziņa noteikto personas datu apstrādes mērķa – korespondences (paziņojumu, vēstuļu, lēmumu, izziņu, rēķinu) nosūtīšanai – sasniegšanu, Apstrādātājs Līguma ietvaros veic personas datu apstrādes darbības, kas nepieciešamas tā kvalitatīvai izpildei, ieskaitot, bet ne tikai personas datu saņemšanu, uzglabāšanu, izstrādi,  uzturēšanu, papildināšanu.
3.3. Līgumu ietvaros tiek apstrādāti šādi personas dati (vai personas datu kategorijas): vārds, uzvārds, personas kods, deklarētā adrese, iesniegtie iesniegumi un paziņojumi, piešķirtais unikālais identifikators un cita informācija, kas var tikt apstrādāta Mobilajā lietotnē atkarībā, nodrošinot tās funkcionālās prasības, ko izvirzījis Pārzinis.
3.4. Apstrādātājs veic Pārziņa interesēs un uzdevumā personas datu  apstrādi, izpildot saistības, kuras Apstrādātājs uzņēmies ar Līgumu.
3.5.  Apstrādātājs apņemas apstrādāt personas datus tikai saskaņā ar šajos noteikumos noteikto mērķi.
3.6. Apstrādātājs, apstrādājot Pārziņa rīcībā esošos personas datus, darbojas tikai saskaņā ar Pārziņa norādījumiem un neapstrādā personas datus savā vārdā vai trešo personu vārdā.

4. Fizisko personu datu apstrādes apmērs
4.1. Apstrādātājs veic apstrādi saskaņā ar Latvijas Republikā spēkā esošajiem normatīvajiem aktiem un šiem noteikumiem.
4.2. Apstrādātājs neizmanto Pārziņa rīcībā esošos personas datus savām vajadzībām vai tādiem mērķiem, kas neizriet no šim noteikumiem.
4.3. Apstrādātājs var veikt Pārziņa rīcībā esošo personas datu apstrādi, kas neizriet no šiem noteikumiem, ja to pieprasa  Latvijas Republikā spēkā esošie normatīvie akti.
4.4. Apstrādātājs veic Pārziņa rīcībā esošo personas datu apstrādi tik ilgi, kamēr ir jāveic datu apstrāde saskaņā ar Līgumu.

5. Pienākumi personas datu aizsardzībā
5.1. Apstrādātājs apņemas veikt personas datu apstrādi atbilstoši tehniskajām un organizatoriskajām prasībām, kuras izriet no Latvijas Republikā spēkā esošajiem normatīvajiem aktiem. 
5.2. Apstrādātājs veic pasākumus, lai nodrošinātu, ka jebkura fiziska persona, kas darbojas Apstrādātāja pakļautībā un kam ir piekļuve personas datiem, tos neapstrādā bez Pārziņa norādījumiem, izņemot, ja minētajai personai tas jādara saskaņā ar Latvijas Republikā spēkā esošajiem tiesību aktiem.
5.3. Apstrādātājs uzņemas visu atbildību par Mobilajā lietotnē saņemtās informācijas uzglabāšanu, apstrādi un piegādi atbilstoši Latvijas Republikā spēkā esošajām fizisko personu datu aizsardzības un informācijas un komunikāciju tehnoloģiju drošības prasībām.
5.4. Apstrādātājs nodrošina, ka personas, kuras ir pilnvarotas apstrādāt personas datus, lai izpildītu Līgumu un šos noteikumus:
5.4.1. rakstiskā veidā ir apņēmušās nodrošināt personas datu aizsardzību un konfidencialitāti;
5.4.2. ir apmācītas personas datu aizsardzības jautājumos. 
5.5. Apstrādātājam ir pienākums sadarboties ar Pārzini un palīdzēt tam nodrošināt juridiskos pienākumus, kas tam ir saistoši, lai aizsargātu personas datus, un tieši, lai nodrošinātu datu subjektu tiesības saskaņā ar Vispārīgo datu aizsardzības regulu un citiem tiesību aktiem personas datu aizsardzības jomā un tieši tiesības piekļūt saviem datiem, tiesības labot personas datus, tiesības dzēst datus vai “tikt aizmirstam”, tiesības ierobežot apstrādi, tiesības uz datu pārnesamību, tiesības iebilst pret apstrādi, tiesības iebilst pret lēmumiem, kas pieņemti pamatojoties uz automatizētiem lēmumiem, profilēšanu. 
5.6. Ja Pārzinis ir saņēmis datu subjekta pieprasījumu, kura izpildei ir nepieciešama informācija no Apstrādātāja, tad Apstrādātājs Pārziņa pieprasīto informāciju un paskaidrojumus sniedz pēc iespējas ātrāk, bet ne vēlāk kā 5 (piecu) darba dienu laikā.
5.7. Apstrādātājs, neatkarīgi no Pārziņa norādījumiem, īsteno atbilstīgus tehniskus un organizatoriskus pasākumus, lai nodrošinātu personas datu konfidencialitāti, integritāti un pieejamību, tostarp nodrošina tādu drošības līmeni, kas atbilst riskam.
5.8. Apstrādātājs, veicot personas datu apstrādi, nodrošina atbilstību Latvijas Republikas spēkā esošajiem normatīvajiem aktiem, tajā skaitā Vispārīgajai datu aizsardzības regulai, lai nepieļautu vai spētu novērst iespējamu datu aizsardzības pārkāpumu, tajā skaitā, bet ne tikai, nesankcionētas piekļuves iespējamību personas datiem.
5.9. Apstrādājot personas datus, Apstrādātājs nodrošina:
5.9.1. personas datu glabāšanu Mobilajā lietotnē, kura fiziskā serveru adrese ir _______________;
5.9.2. ka personas dati (adresātu informācija un korespondence), kas tiek apstrādāto Mobilajā lietotnē, tiek dzēsti _________.
5.9.3. Mobilajā lietotnē uzkrāto datu kopiju veidošanu vismaz 1 (vienu) reizi diennaktī;
5.9.4. Autentificējšanās prasības atbilstoši Tehniskai specifikācijai;
5.9.5. tikai pilnvarotu personu piekļūšanu pie tehniskajiem resursiem;
5.9.6. integrētās datu aizsardzības un datu aizsardzības pēc noklusējuma principa piemērošanu Mobilās lietotnes un tās saistīto iekārtu darbībā;
5.9.7. to personu uzskaitīšanu, kas Apstrādātāja pakļautībā piekļūst personas datiem;
5.9.8. personas datu aizsardzības speciālista piesaisti, ja saskaņā ar spēkā esošiem normatīvajiem aktiem personas datu aizsardzības speciālista piesaiste Apstrādātājam ir obligāta. Gadījumā, ja Apstrādātājs ir nozīmējis personas datu aizsardzības speciālistu,  tā kontaktinformāciju paziņot Pārzinim uz e-pastu das@marupe.lv;
5.9.9. ka pārsūtot personas datus Pārzinim vai Pārziņa uzdevumā citām personām nodrošina pārsūtīto personas datu šifrēšanu, ja Pārzinis nav devis citus rīkojumus;
5.9.10. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
5.9.11. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
5.9.12. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
5.9.13. datu uzglabāšanu apsargājamos datu centros;
5.9.14. ka Mobilajā lietotnē tiek veikti pilnīgi visu lietotāju darbību auditācijas pierakstu (.log), kas ļauj izsekot lietotāja veiktajām darbībām. Auditācijas pierakstu uzglabāšana tiek nodrošināta 1 gadu.
5.10. Apstrādātājs nodrošina visus aizsardzības pasākumus, lai īstenotu personas datu aizsardzību pret jebkādu nejaušu vai nelikumīgu iznīcināšanu, nejaušu zudumu, pārveidošanu, neatļautu izplatīšanu vai pieeju, gadījumos, kad personas datu apstrāde ietver datu pārraidi tīklā, kā arī pret jebkuru citu nelikumīgu apstrādes vai komunikācijas ar neautorizētām personām, formu.
5.11. Apstrādātājam ir pienākums izmeklēt, novērst un informēt Pārzini par jebkuru drošības incidenta (kaitīgs notikums vai nodarījums, kura rezultātā tiek apdraudēta informācijas tehnoloģiju integritāte, pieejamība vai konfidencialitāte) gadījumu vai personas datu aizsardzības  pārkāpumu (drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem), kam ir tiešas vai netiešas sekas uz personas datu apstrādi, kā arī par jebkuru sūdzību, ko viņš ir saņēmis no jebkuras fiziskas personas saistībā ar personas datu apstrādi, kas notiek saskaņā ar šiem noteikumiem, izņemot gadījumus, kad ir maz ticams, ka personas datu aizsardzības pārkāpums varētu radīt risku fizisku personu tiesībām un brīvībām vai Pārzinim.
5.12. Apstrādātājs dokumentē visus personas datu aizsardzības pārkāpumus, norādot faktus, kas saistīti ar personas datu pārkāpumu, tā sekas un veiktās koriģējošās darbības.
5.13. Ja ir iestājies personas datu aizsardzības pārkāpums, Apstrādātājs informāciju par to nosūta Pārzinim uz e-pastu das@marupe.lv pēc iespējas ātrāk, bet ne vēlāk kā divdesmit četras stundas no drošības incidenta vai personas datu aizsardzības pārkāpuma atklāšanas vai sūdzības saņemšanas brīža. 
5.14. Apstrādātājs, nosūtot informāciju saskaņā ar šo noteikumu 5.13.punktu, sniedz šādu informāciju (t.sk. dokumentāciju): personas datu aizsardzības pārkāpuma apraksts, tostarp, ja, iespējams, ietekmēto datu subjektu kategorijas un aptuvenais skaits;  ietekmēto personas datu ierakstu kategorijas un aptuvenais skaits; datu aizsardzības speciālista vārds un uzvārds un kontaktinformācija vai norāda citu kontaktpersonu ar mērķi iegūt papildus informāciju par personas datu pārkāpumu; personas datu aizsardzības pārkāpuma iespējamo seku apraksts; pasākumu, ko Apstrādātājs veicis vai ierosinājis veikt, lai novērstu personas datu aizsardzības pārkāpumu, apraksts, tostarp pasākumi, lai mazinātu iespējamās nelabvēlīgās sekas, lai Pārzinis varētu izpildīt savu pienākumu ziņot par šo pārkāpumu Datu valsts inspekcijai.
5.15. Apstrādātājam ir jāatbalsta Pārzinis ar piemērotiem tehniskiem un organizatoriskiem līdzekļiem tiktāl, ciktāl tas ir iespējams un ņemot vērā apstrādes raksturu un Apstrādātājam pieejamo informāciju, lai Pārzinis varētu izpildīt piemērojamajos konfidencialitātes tiesību aktos noteiktos pienākumus attiecībā par datu subjektu pieprasījumiem un vispārīgajām konfidencialitātes prasībām atbilstoši Vispārīgās datu aizsardzības regulas 32. līdz 36. pantam.   
5.16. Apstrādātājs, bez papildus samaksas, pēc apstrādes pabeigšanas pēc Pārziņa izvēles dzēš (iznīcina) vai atdod visus personas datus un dzēš (iznīcina) rezerves kopijas.
5.17. Pēc tam, kad Apstrādātājs veicis šo noteikumu 5.16.punktā minēto personas datu iznīcināšanu, Apstrādātājs iesniedz par to Pārzinim rakstveida apliecinājumu piecu kalendāro dienu laikā pēc datu iznīcināšanas. 
5.18. Apstrādātājam ir aizliegts, bez Pārziņa rakstiskas atļaujas, apstrādāt (nodot, pārsūtīt, uzglabāt, u.c.) personas datus ārpus Eiropas Savienības vai Eiropas Ekonomiskās zonas valstīm.
5.19. Pēc Pārziņa pieprasījuma Apstrādātājs ne vēlāk kā 5 (piecu) dienu laikā nodrošina 5.9.14.apakšpunktā minēto auditācijas pierakstu izsniegšanu, gan kas ir veikts no Pārziņa darbinieku (lietotāju) puses, gan Apstrādātāja darbinieku (lietotāju) puses attiecībā uz Pārziņa nodotajiem personas datiem.

6. Apakšapstrādātāji
6.1. Šo noteikumu parakstīšanas brīdi Apstrādātājs informē Pārzini, ka Apstrādātājs Līgumu izpildē ir piesaistījis šādus apakšapstrādātājus: (norādīt piesaistīto apakšapstrādātāju juridisko nosaukumu, adresi un sniegtā pakalpojuma apjomu).
6.2. Ja Apstrādātājam ir nepieciešams piesaistīt papildus šo noteikumu 6.1. punktā minētajiem apakšapstrādātājiem citus apakšapstrādātājus (t.i. citas juridiskas un fiziskas personas) Līgumu izpildei, Apstrādātājam ir jāsaņem to piesaistei  iepriekšēja rakstveida Pārziņa atļauja to piesaistei.
6.3. Apstrādātājam ir pienākums ar apakšapstrādātāju slēgt rakstveida līgumu, kā arī nodrošināt, ka apakšapstrādātājam ir saistoši šie Noteikumi un tas nodrošina atbilstošu personas datu aizsardzību, kas minēti šajos Noteikumos.
6.4. Ja apakšapstrādātājs pārkāpj šos Noteikumus, Apstrādātājs pilnībā atbild par tā darbībām.

7. Pārziņa pienākumi
7.1. Pārzinis apņemas ievērot personas datu apstrādi reglamentējošo tiesību normu prasības, pildīt no normatīvajiem aktiem izrietošas Pārziņa saistības un pienākumus attiecībā pret datu subjektiem, Apstrādātāju, trešajām personām.
7.2. Pirms Pārzinis nodod Apstrādātājam personas datus, Pārzinis veic visas nepieciešamās darbības, loģiskos drošības jautājumus tā, lai tie atbilstu personas datu aizsardzību regulējošo normatīvo aktu prasībām.
7.3. Pārzinis atbild par Personas datu apstrādes tiesiskumu, apstrādāto personas datu pareizību un to savlaicīgu atjaunošanu, labošanu vai dzēšanu atbilstoši personas datu aizsardzību regulējošo normatīvo aktu prasībām.

8. Atbildība
8.1. Apstrādātājam ir pienākums atlīdzināt zaudējumus (tajā skaitā, saistībā ar administratīvā soda piemērošanu Pārzinim un/vai ar tiesas spriedumu piedzītām summām), kas tieši vai netieši radušies Pārzinim saistībā ar to, ka Apstrādātājs ir veicis personas datu apstrādi, pārkāpjot šos noteikumus.
8.2. Ja Apstrādātājs apstrādā personas datus neatbilstoši šiem noteikumiem, tas atbild par šo personas datu apstrādi un aizsardzību kā pārzinis saskaņā ar Vispārīgo datu aizsardzības regulu.

9. Citi noteikumi
9.1. Pārzinim ir tiesības vienreiz gadā veikt jebkādas pārbaudes pie Apstrādātāja, kas tam ir nepieciešamas, lai tas pārliecinātos, ka Apstrādātājs izpilda savus pienākumus saskaņā ar šiem noteikumiem, tai skaitā, veicot auditu vai pieprasot atbilstošu dokumentāciju faktu pierādīšanai. Apstrādātājam ir jāizsniedz Pārziņa pieprasītā dokumentācija un informācija 5 (piecu) darba dienu laikā.
9.2. Apstrādātājam ir pienākums pirms personas datu apstrādes uzsākšanas aizpildīt Apstrādātāja atbilstības novērtēšanas anketu un iesniegt to Pārzinim. Apstrādātāja atbilstības anketā norādītā informācija ir jānodrošina un ir saistoša Apstrādātājam Līguma izpildē.
9.3. Apstrādātājam ir pienākums informēt Pārzini par būtiskām tehniskām un organizatoriskām izmaiņām, kas skar Mobilās lietotnes darbību.
9.4. Gadījumā, ja pastāv pretruna starp šiem noteikumiem un Līgumu vai citos starp Pusēm noslēgtajos līgumos ietvertajiem noteikumiem par fizisko personas datu apstrādi, tad noteicošie ir šie noteikumi.
9.5. Šos noteikumus var grozīt Pusēm savstarpēji rakstiski vienojoties atbilstoši Līgumā noteiktām prasībām.

10. Pušu rekvizīti un paraksti

